ddrg/super_eurlex huggingface dataset:
A Bizottság 1807/87/EGK rendelete

(1987. június 29.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 773/87/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb az 1096/87/EGK rendelettel [3] módosított 3143/85/EGK bizottsági rendelet [4] a vajkoncentrátum formájában közvetlen fogyasztásra szánt intervenciós vaj csökkentett áron való értékesítésére rendszert vezetett be;

mivel a tapasztalatok azt mutatják, hogy a nagyobb mennyiségek értékesítésének engedélyezése érdekében a vaj eladási árát a vajkoncentrátum zsírtartalmának arányában módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet 2. cikke a következőképpen módosul:

1. Az (1) bekezdés helyébe a következő szöveg lép:

"(1) Az 1. cikk hatálya alá tartozó vajat az érintett intervenciós hivatal által az adásvételi szerződés megkötése napján alkalmazott vételárral a raktártelepről való kiléptetéskor megegyező áron kell eladni, levonva belőle:

- 265 ECU-t 100 kilogrammonként a legalább 98 %-os zsírtartalmú vajkoncentrátummá való feldolgozás esetében,

- 263 ECU-t 100 kilogrammonként a legalább 96 %-os zsírtartalmú vajkoncentrátummá való feldolgozás esetében."

2. A (4) bekezdés második albekezdése helyébe a következő szöveg lép:

"Az adásvételi szerződésben fel kell tüntetni különösen a vajkoncentrátum zsírtartalmát, az intézményt, ahol az összes vajat vajkoncentrátummá dolgozzák fel és csomagolják a 4. és az 5. cikknek megfelelően, és adott esetben azt az intézményt, ahol az összes vajkoncentrátumot a 4. cikk (3) bekezdésének megfelelően értékesítésre csomagolják."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Rendelkezéseit a hatálybalépése napján vagy azt követően kötött szerződésekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. június 29-én.

a Bizottság részéről

Frans Andriessen

alelnök

[1] HL L 78., 1987.3.20., 1. o.

[2] HL L 148., 1968.6.28., 13. o.

[3] HL L 106., 1987.4.22., 20. o.

[4] HL L 298., 1985.11.12., 9. o.

--------------------------------------------------
A Tanács 4045/88/ESZAK, EGK, Euratom rendelete

(1988. december 19.)

az Európai Közösségek Elsőfokú Bírósága elnöke, tagjai és hivatalvezetője járandóságainak megállapításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek Elsőfokú Bíróságának létrehozásáról szóló, 1988. október 24-i 88/591/ESZAK, EGK, Euratom tanácsi határozatra [1], és különösen annak 2. cikke (5) bekezdésére,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre, és különösen annak 6. cikkére,

mivel a Tanács a fent említett határozattal a Bíróság mellett egy Elsőfokú Bíróságot hozott létre, amelyet fontos bírói feladatok ellátásával ruházott fel;

mivel meg kell állapítani az Elsőfokú Bíróság elnökét, tagjait és hivatalvezetőjét megillető illetményt, nyugdíjat és a javadalmazást helyettesítő valamennyi juttatást;

mivel ennek megfelelően módosítani szükséges a legutóbb a 3875/87/Euratom, ESZAK, EGK rendelettel [2] módosított, a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének járandóságairól szóló, 1967. július 25-i 422/67/EGK, 5/67/Euratom tanácsi rendeletet [3] ,

ELFOGADTA EZT A RENDELETET:

Egyetlen cikk

A 422/67/EGK, 5/67/Euratom tanácsi rendelet a következőképpen módosul:

1. A cím a következő szavakkal egészül ki:

"valamint az Elsőfokú Bíróság elnökének, tagjainak és hivatalvezetőjének".

2. A szöveg a következő cikkel egészül ki:

"21a. cikk

(1) A (2) és a (3) bekezdésre is figyelemmel, e rendeletnek a Bíróság elnökére, tagjaira és hivatalvezetőjére vonatkozó rendelkezéseit kell alkalmazni az Elsőfokú Bíróság elnökére, tagjaira és hivatalvezetőjére.

(2) Az Elsőfokú Bíróság elnökének, tagjainak és hivatalvezetőjének havi alapilletménye úgy alakul ki, hogy az Európai Közösségek A1 fokozat utolsó lépcsőfokán álló tisztviselőjének alapilletményét a következő százalékokkal szorozzák:

elnök: | 112,5 | % |

tagok: | 104 | % |

hivatalvezető: | 95 | % |

(3) A 4. cikk (3) bekezdésében említett havi ruházati költségtérítési összegek a következők:

elnök: | 21015 BEF |

tagok: | 19170 BEF |

hivatalvezető: | 16299 BEF |

A bíróság tanácsvezető bírái hivatali idejük alatt ezen túlmenően havi 25573 BEF beosztási pótlékban részesülnek."

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 19-én.

a Tanács részéről

az elnök

Th. Pangalos

[1] HL L 319., 1988.11.25., 1. o.

[2] HL L 363., 1987.12.23., 66. o.

[3] HL 187., 1967.8. 8., 1. o.

--------------------------------------------------
A Bizottság 3914/88/EGK rendelete

(1988. december 14.)

az 19059030 KN-kód alá tartozó termékek szárazanyag-, zsír- és cukortartalmának meghatározásához alkalmazandó analitikai eljárásokról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3174/88/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az 19059030 KN-kód alá tartozó termékek cukortartalmának (a szacharóz-, a fruktóz-, a glükóz-, a laktóz- és a maltóztartalom összege), zsírtartalmának és szárazanyag-tartalmának meghatározásához alkalmazandó analitikai eljárásokkal kapcsolatban intézkedéseket kell elfogadni;

mivel a tanulmányok és a kutatási eredmények alapján az e rendelet 1. cikkében meghatározott analitikai eljárások megfelelőnek tűnnek;

mivel e rendelet hatálybalépésével a közös vámtarifa 19.07 vámtarifaszáma alá tartozó szokásos péktermékek szárazanyag-, zsír- és cukortartalmának meghatározásához alkalmazandó analitikai eljárásról szóló, 1984. július 19-i 2093/84 bizottsági rendelet [3] hatályát veszti;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

Az 19059030 KN-kód alá tartozó termékek cukortartalmát (a szacharóz-, a fruktóz-, a glükóz-, a laktóz- és a maltóztartalom összege), zsírtartalmát és szárazanyag-tartalmát az alábbiakban meghatározott eljárásokkal kell meghatározni:

- cukortartalom (a szacharóz-, a fruktóz-, a glükóz-, a laktóz- és a maltóztartalom összege): HPLC-vel határozzák meg,

- zsírtartalom: sósavas hidrolízist követően határozzák meg; az e hidrolízis után petrol-éterrel kivonható anyagok zsírnak tekintendők,

- szárazanyag-tartalom: egy reprezentatív minta 103 ± 2 °C-on szilárd anyaggá történő szárítása útján határozzák meg.

2. cikk

A 2093/84/EGK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 14-én.

a Bizottság részéről

Cockfield

alelnök

[1] HL L 298., 1988.10.31., 1. o.

[2] HL L 256., 1987.9.7., 1. o.

[3] HL L 193., 1984.7.21., 15. o.

--------------------------------------------------
HELYESBÍTÉS
a vállalkozások közötti összefonódások ellenőrzéséről szóló 4064/89/E GK tanácsi rendelethez
(AzEurópaiKözösségekHivatalosLapjaL395.,1989.12.30.,1.o.;magyar nyelvűkülönkiadás8.fejezet,01.kötet,31.o.)
1. A 7. cikk (2) bekezdésében
a következő szövegrész: „… ilyen értelmű belső intézkedéseket rendel el.”
helyesen: „… ilyen értelmű ideiglenes intézkedéseket rendel el.”08/4. kötet HU Az Európai Unió Hivatalos Lapja 137
A Bizottság 1585/89/EGK rendelete

(1989. június 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1495/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel a 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. június 7-én.

a Bizottság részéről

Christiane Scrivener

a Bizottság tagja

[1] HL L 148., 1989.6.1., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Szintetikus paraffinviasz legalább 460, de legfeljebb 1560 molekulasúllyal, 0,75 tömegszázaléknál kisebb olajtartalommal. | 27122000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2712 és a 27122000 KN-kód megfogalmazása határozza meg. (Lásd még a 27122000 KN-kódhoz fűzött magyarázó megjegyzéseket.) |

--------------------------------------------------
A Tanács 3209/89/EGK rendelete

(1989. október 23.)

a mezőgazdasági termékekre használt közös vámtarifa szerinti nómenklatúra kiigazítására vonatkozó eljárásról szóló 234/79/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a legutóbb a 3911/87/EGK rendelettel [1] módosított, a Szerződés II. mellékletében felsorolt egyes termékek piacának közös szervezéséről szóló, 1968. június 28-i 827/68/EGK tanácsi rendeletre [2] és különösen annak 6. cikkére,

tekintettel a Bizottság javaslatára [3],

tekintettel az Európai Parlament véleményére [4],

mivel a termékeknek a legutóbb a 2886/89/EGK rendelettel [5] módosított 2658/87/EGK rendelettel [6] bevezetett Kombinált Nómenklatúrája megfelel mind a közös vámtarifa, mind pedig a külső kereskedelmi statisztikai nómenklatúrák követelményeinek;

mivel a 2658/87/EGK 9. cikke feleslegessé teszi a 234/79/EGK rendelet [7] 2. cikke (1) bekezdésének rendelkezéseit;

mivel a 2658/87/EGK rendelet 12. cikke előírja, hogy a Bizottságnak minden évben frissítenie kell a Kombinált Nómenklatúrát; mivel rendelkezéseket kell hozni a frissítéseket követően, hogy a Bizottság ennek megfelelően hozza összhangba a tanácsi rendeletekben szereplő vonatkozó leírásokat és hivatkozási számokat, valamint dolgozza át a 234/79/EGK rendelet 2. cikkének (2) bekezdését,

ELFOGADTA EZT A RENDELETET:

1. cikk

A 234/79/EGK rendelet 2. cikke helyébe a következő szöveg lép:

"2. cikk

(1) A tanácsi rendeletekben a termékleírások és a Kombinált Nómenklatúra számaira, illetve alszámaira történő hivatkozások a 136/66/EGK rendelet 38. cikkében, illetve a piacok közös szervezéséről szóló rendeletek vonatkozó egyéb cikkeiben meghatározott eljárással összhangban igazíthatók ki, amennyiben a Kombinált Nómenklatúra módosítása következtében ilyen kiigazítások válnak szükségessé.

(2) E rendelet alkalmazásában a 827/68/EGK rendelet által szabályozott termékek tekintetében a 136/66/EGK rendelet 37. cikke által létrehozott bizottság illetékes."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. október 23-án.

a Tanács részéről

az elnök

H. Nallet

[1] HL L 370., 1987.12.30., 36. o.

[2] HL L 151., 1968.6.30., 16. o.

[3] HL C 199., 1989.8.4., 8. o.

[4] 1989. október 13-i vélemény (a Hivatalos Lapban még nem tették közzé).

[5] HL L 282., 1989.10.2., 1. o.

[6] HL L 256., 1987.9.7., 1. o.

[7] HL L 34., 1979.2.9., 2. o.

--------------------------------------------------
A Bizottság 3471/89/EGK rendelete

(1989. november 17.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3469/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. november 17-én.

a Bizottság részéről

Christiane Scrivener

a Bizottság tagja

[1] HL L 337., 1989.11.21. 5. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Hátizsák szövetből (100 % szintetikus szál), amelyhez egy szövött anyagból készült, könnyű, anorák típusú ruhaneműt varrtak, amely a hátizsák három rekeszének egyikébe hajtogatható. | 42029291 | A besorolást a Kombinált Nómenklatúra 1., 3b. és 6. általános értelmezési szabályai, valamint a 4202 és a 42029211 KN-kód szövege határozzák meg. Az árucikk nem sorolható be a 62. árucsoport alá, mert csak alkalmanként használják ruházatként. |

--------------------------------------------------
Hivatalos Lap L 196 , 12/07/1989 o. 0018 - 0018

finn különkiadás fejezet 2 kötet 7 o. 0060

svéd különkiadás fejezet 2 kötet 7 o. 0060



A Bizottság 2067/89/EGK rendelete (1989. július 11.) a kávéról szóló 1983. évi nemzetközi megállapodásban előírt származásibizonyítvány-rendszernek a Közösségben történő alkalmazása időpontjának a kontingensek felfüggesztése esetére történő meghatározásáról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a kávéról szóló, 1983. évi nemzetközi megállapodásban előírt származási bizonyítvány rendszerének alkalmazásáról szóló, 1987. január 26-i 678/87/EGK tanácsi rendeletre [1] és különösen annak 4. cikkére, mivel a Nemzetközi Kávészervezet Tanácsa 1989. július 3-i ülésén úgy határozott, hogy 1989. július 4-től kezdődően felfüggeszti a kontingenseket; mivel emiatt a fenti rendelkezések végrehajtása indokolt, ELFOGADTA EZT A RENDELETET: 1. cikk A kávéról szóló, 1983. évi nemzetközi megállapodás végrehajtása érdekében a 678/87/EGK rendelet rendelkezéseit 1989. július 4-től kell alkalmazni. 2. cikk Ez a rendelet az Európai Közösségek Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1989. július 11-én. a Bizottság részéről Christiane Scrivener a Bizottság tagja [1] HL L 69., 1987.3.12., 1. o. --------------------------------------------------
A Tanács 3071/90/EGK rendelete

(1990. október 22.)

az Európai Gazdasági Közösség és a Libanoni Köztársaság között létrejött együttműködési megállapodáshoz csatolt, a "származó termék" fogalmának meghatározásáról és az igazgatási együttműködés módszereiről szóló jegyzőkönyv 6. és 17. cikkének ismételt módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Libanoni Köztársaság között létrejött együttműködési megállapodást [1] 1977. május 3-án írták alá, és az 1978. november 1-jén hatályba lépett;

mivel az Együttműködési Tanács 1/81 határozatával [2] módosított, az említett megállapodáshoz csatolt, a "származó termék" fogalmának meghatározásáról és az igazgatási együttműködés módszereiről szóló jegyzőkönyv [3] (a továbbiakban: "a jegyzőkönyv") 6. cikke előírja, hogy az ECU-ben kifejezett összegekre vonatkozó bázisidőpont automatikus megváltozásakor a Közösség, ha szükséges, felülvizsgált összegeket vezethet be;

mivel bizonyos nemzeti valutákban az ECU 1988. október 1-jei egyenértéke alacsonyabb volt, mint az 1986. október 1-jei megfelelő érték; mivel a bázisidőpont automatikus megváltozása az érintett nemzeti valutákra történő átváltáskor csökkentené azokat a határértékeket, amelyek lehetővé teszik az egyszerűsített bizonyító erejű okmányok bemutatását; mivel az ilyen hatás kiküszöbölése érdekében meg kell emelni ezeket az ECU-ben kifejezett határértékeket,

ELFOGADTA EZT A RENDELETET:

1. cikk

A jegyzőkönyv a következőképpen módosul:

1. A 6. cikk (1) bekezdése második albekezdésében a 2590 ECU összeg helyébe a 2820 ECU összeg lép;

2. A 17. cikk (2) bekezdésében a 180 ECU összeg helyébe a 200 ECU összeg, az 515 ECU összeg helyébe pedig az 565 ECU összeg lép.

2. cikk

Ez a rendelet 1990. november 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1990. október 22-én.

a Tanács részéről

az elnök

G. De Michelis

[1] HL L 267., 1978.9.27., 2. o.

[2] HL L 357., 1981.12.12., 4. o.

[3] HL L 266., 1978.9.27., 24. o.

--------------------------------------------------
A Bizottság 3085/91/EGK rendelete

(1991. október 21.)

egyes árucikkeknek a Kombinált Nómenklatúra szerinti besorolásáról szóló, 1988. július 25-i 2275/88/EGK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2857/91/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel a 2275/88/EGK bizottsági rendelet [3] intézkedéseket állapít meg többek között a "mecadeck" elnevezésű termék Kombinált Nómenklatúrába való besorolására vonatkozóan;

mivel a Közösség aláírta a Harmonizált Rendszerként ismert harmonizált áruleíró és kódrendszerről szóló nemzetközi egyezményt;

mivel a Vámegyüttműködési Tanács, a fent említett egyezménybe foglalt jogkörénél fogva, véleményt bocsátott ki a "mecadeck"-ként ismert termék Harmonizált Rendszerbe való besorolásáról;

mivel a Kombinált Nómenklatúra a Harmonizált Rendszeren alapul; mivel következésképpen közösségi szinten figyelembe kell venni ezt a besorolásra vonatkozó véleményt,

ELFOGADTA EZT A RENDELETET:

1. cikk

A 2275/88/EGK rendelet mellékeltében található táblázata 9. pontjának bejegyzését el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. október 21-én.

a Bizottság részéről

Christiane Scrivener

a Bizottság tagja

[1] HL L 259., 1991.9.16., 1. o.

[2] HL L 256., 1987.9.7., 1. o.

[3] HL L 200., 1988.7.26., 10. o.

--------------------------------------------------
A bizottság 1497/91/EGK rendelete

(1991. június 3.)

a nonprofit intézmények és szervezetek vajbeszerzéséhez nyújtott támogatásról szóló 2191/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3641/90/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 12. cikke (3) bekezdésére,

mivel a legutóbb az 1679/89/EGK rendelettel [3] módosított 2191/81/EGK bizottsági rendelet [4] rendelkezik a nonprofit intézmények és szervezetek vajbeszerzését segítő támogatásról; mivel a támogatást a szállító írásbeli kérelmére, hat hónapot meg nem haladó időtartamra kibocsátott, sorszámmal ellátott utalvány benyújtása ellenében adhatják meg; mivel ezt az időtartamot a nemzeti hatóságokra nehezedő adminisztratív terhek megkönnyítése érdekében meg kell hosszabbítani;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2191/81/EGK rendelet 3. cikkének (6) bekezdésében a "hat hónap" kifejezés helyébe "12 hónap" kifejezés lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. június 3-án.

a Bizottság részéről

Ray Mac Sharry

a Bizottság tagja

[1] HL L 362., 1990.12.27., 5. o.

[2] HL L 148., 1968.6.28., 13. o.

[3] HL L 164., 1989.6.15., 14. o.

[4] HL L 213., 1981.8.1., 20. o.

--------------------------------------------------